Christmas Tree Farm

"Christmas Tree Farm" (בעברית: "חַוַּת עֲצֵי חַג הַמּוֹלָד") הוא סינגל שהוקלט על ידי הזמרת-יוצרת האמריקאית טיילור סוויפט. השיר יצא לאור לכבוד חג המולד ב-6 בדצמבר 2019, כסינגל שלא מתוך אלבום, על ידי חברת התקליטים ריפבליק רקורדס. הוא נכתב על ידי סוויפט לבדה והופק על ידה, יחד עם ג'ימי נייפס. הוא הופץ ברחבי העולם ביחד עם וידאו קליפ נלווה, שנועד לעזור בקידום שלו. פתיחתו תוארה ככזו המזכירה בלדה. "Christmas Tree Farm" תואר כ"שיר פופ עליז עם אלמנטים תזמורתיים ומילים רומנטיות". "Christmas Tree Farm" הופיע לראשונה במצעדי פזמונים של כמה מדינות, כולל אוסטרליה, בלגיה, קנדה, הונגריה, אירלנד, בריטניה, ארצות הברית וסקוטלנד. השיר ספג ביקורות חיוביות מטעם מבקרי המוזיקה, ששיבחו את יכולת כתיבת השירים של סוויפט. הווידאו קליפ של השיר הוא אוסף של סרטונים ביתיים המתעדים את ימי הילדות של סוויפט בחוות עצי חג המולד בה גדלה. בנוסף לכך, מופיעה בו סוויפט לצד אחיה אוסטין סוויפט והוריה, סקוט קינגסלי סוויפט ואנדראה גרדנר סוויפט. סוויפט ביצעה את השיר בשידור חי ב-2019 Capital FM Jingle Bell Ball בלונדון וב-iHeartRadio Jingle Ball בניו יורק; גרסת ההופעה החיה הועלתה לפלטפורמות המוזיקה הדיגיטליות בנובמבר 2020. ב-22 בנובמבר 2021, גרסה נוספת בשם, "Old Timey Version", הועלתה באופן בלעדי לאמזון מיוזיק לכבוד חג המולד. סוויפט כתבה, הקליטה והוציאה את השיר תוך שישה ימים. היא כתבה את השיר בסוף השבוע של חג ההודיה, 1 בדצמבר 2019, ואז הקליטה אותו למחרת עם נאפיס. יום לאחר מכן, הוקלטו קולותיהן של כמה מקהלות, תוך שהם התווספו לגרסה הסופית של השיר. על השיר הכריזה סוויפט במהלך תוכנית הבוקר "בוקר טוב אמריקה" ב-5 בדצמבר 2019, והוא הופץ בחצות למחרת, יחד עם וידאו קליפ נלווה שהוכן מסרטונים ביתיים. "Christmas Tree Farm" הוא שיר פופ קצבי, שנכתב אך ורק על ידי סוויפט בהפקתם של סוויפט וג'ימי נייפס. אורכו הוא שלוש דקות וארבעים ושמונה שניות. הפתיחה שלו מתחילה בקצב איטי שתואר כ"בלדה" ומתקדם לצלילים קצביים ומהירים יותר. קולה של סוויפט נע בין סולם של סול מז'ור ומתפתח ל-D3 ו-G5. הווידאו קליפ המלא שיצא עבור השיר בוים והופק על ידי טיילור סוויפט והופץ בשידור חי ב-5 בדצמבר 2019. בקליפ ניתן לראות את סוויפט בתקופות שונות בחיים שלה. ישנם קטעים בה ניתן לראותה בתקופת הינקות שלה, עד התקופה העכשווית שלה. כמו כן, משתתף בו אחיה של סוויפט, אוסטין סוויפט. באותו היום בו יצא הווידאו קליפ המלא, הוציאה סוויפט גם את קליפ המילים הרשמי של השיר, שהצליח לצבור למעלה מ-2.5 מיליון צפיות. ב-23 בדצמבר הופץ קליפ המפרט את תהליכי יצירת השיר עצמו. נכון לינואר 2021, מונה הצפיות של הקליפ עומד למעלה מ-13 מיליון צפיות. "Christmas Tree Farm" ספג שבחים ביקורתיים מטעם מבקרי המוזיקה כאשר יצא. כריס וילמן מווראייטי הגדיר את השיר כ"ביתי ולבבי, עם הפקה שמחה". אליסה ביילי מ-Elle תיארה את השיר כ"שיר חג מסוגת הפופ" והוסיפה "שהוא מדבק ואישי עם מילים אישיות, עליזות ורומנטיות". מישל מנדז מ-Elite Daily החמיאה לכתיבת השירים של סוויפט, באומרה "סוויפט היא כותבת שירים מעולה" וציינה כי מילותיו "יגרמו לכל אחד לחוש נוסטלגיה מהבילויים בבית עם המשפחה בעת חג המולד". אריק הגדוס מניו יורק פוסט תיאר את השיר כ"רומנטי ונוסטלגי", תוך שסבר כי "המנגינה הקלילה שלו היא מעין מכתב אהבה עליז". ברולינג סטון הוא דורג במקום ה-149 ברשימת "כל 206 השירים של טיילור סוויפט, לפי דירוג". ב-NME דורג במקום ה-84 ברשימת "השירים הטובים ביותר של טיילור סוויפט, לפי דירוג". ב-Paste דורג במקום ה-72 ברשימת "158 השירים הטובים ביותר של טיילור סוויפט, לפי דירוג", תוך שב-Vulture דורג במקום ה-108 ברשימת "179 השירים הטובים ביותר של טיילור סוויפט, לפי דירוג". השיר זכה להצלחה מסחרית רבה ברחבי העולם, תוך שזכה להצלחה מחודשת בשנת 2020. במצעד הסינגלים האוסטרלי הוא דורג במקום ה-96, תוך שבניו זילנד דורג במקום התשיעי במצעד הסינגלים הרשמי של המדינה. במצעד הסינגלים שבפלנדריה דורג במקום ה-23, ובמצעד השירים הדיגיטליים שבאירופה דורג במקום ה-16. הוא דורג במקום ה-29 וה-99 בהונגריה ושווייץ, בהתאמה. במצעדים של חברת המצעדים הרשמית זכה להצלחה נאה, כאשר דורג במקום ה-71 במצעד הסינגלים הבריטי. במצעד הסינגלים הסקוטי הוא דורג במקום ה-16, בעוד שבמצעד הסינגלים האירי דורג במקום ה-51 בלבד. במצעדי הבילבורד הוא זכה להצלחה גם כן, כאשר דורג במקום השלישי במצעד השירים העכשוויים למבוגרים. במצעד 40 השירים למבוגרים דורג במקום ה-40, בעוד שבמצעד שירי החג דורג במקום ה-19. במצעד הראשי של ארצות הברית, בילבורד הוט 100, הוא דורג בשיאו במקום ה-59, תוך שברולינג סטון טופ 100 דורג במקום ה-65. במצעדים הקנדיים, זכה השיר להצלחה גם כן, כאשר דורג במקום השמיני במצעד השירים העכשוויים למבוגרים. ב-CHR/Top 40 דורג במקום ה-49, בעוד שב-Hot AC דורג במקום ה-35. במצעד הראשי של המדינה, קנדה הוט 100, דורג בשיאו במקום ה-55. בקרואטיה דורג במקום ה-13. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות. סוויפט ביצעה את השיר לראשונה ב-8 בדצמבר 2019 כחלק מרשימת השירים שלה ב-Jingle Bell Ball בלונדון 2019. ב-13 בדצמבר, יום הולדתה של סוויפט, היא ביצעה את השיר ב-Jingle Ball של iHeartRadio בניו יורק. אותה ההופעה שודרה ברדיו Z100. הופעה זו הוקלטה והופצה בפורמטים דיגיטליים ב-19 בדצמבר 2020. בנוסף, היא הופצה על גבי פיקצ'ר דיסק. מידע על הסינגל "Christmas Tree Farm" באתר מיוזיק בריינז סרטון השיר "Christmas Tree Farm" באתר יוטיוב Chris Willman, Chris Willman, Taylor Swift’s ‘Christmas Tree Farm’ Video Is a VHS Wonderland, Variety, ‏2019-12-06 (באנגלית) Taylor Swift releases festive song Christmas Tree Farm, The Independent, ‏2019-12-06 (באנגלית) BTS of Taylor Swift's “Christmas Tree Farm (Old Timey Version) (Amazon Original)” | Amazon Music, נבדק ב-2021-12-08 Claire Shaffer,Althea Legaspi, Claire Shaffer, Althea Legaspi, Watch Taylor Swift's Childhood Videos in 'Christmas Tree Farm' Clip, Rolling Stone, ‏2019-12-06 (באנגלית אמריקאית) Sara M. Moniuszko, Taylor Swift to release Christmas song (at midnight!) and a music video 'made from home videos', USA TODAY (באנגלית אמריקאית) Eric Hegedus, Taylor Swift drops ‘Christmas Tree Farm’ song as homage to childhood, New York Post, ‏2019-12-06 (באנגלית אמריקאית) Swift Taylor, Swift Taylor, Christmas Tree Farm, Musicnotes.com, ‏2019-12-09 Taylor Swift - Christmas Tree Farm, נבדק ב-2020-01-25 Taylor Swift releases new song 'Christmas Tree Farm' with home video montage — watch now, EW.com (באנגלית) Taylor Swift - Christmas Tree Farm (Lyric Video) Jon Blistein, Jon Blistein, Watch Taylor Swift Craft 'Christmas Tree Farm' in Behind-the-Scenes Video, Rolling Stone, ‏2019-12-23 (באנגלית אמריקאית) Alyssa Bailey, Taylor Swift's "Christmas Tree Farm" Lyrics Are Personal, Jolly, and Romantic, ELLE, ‏2019-12-06 (באנגלית אמריקאית) Michele Mendez, Taylor Swift's "Christmas Tree Farm" Lyrics Will Make You Feel So Nostalgic, Elite Daily (באנגלית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) ARIA CHART WATCH #555, auspOp, ‏2019-12-14 (ב־Australian English) The Official New Zealand Music Chart, THE OFFICIAL NZ MUSIC CHART (באנגלית) Taylor Swift - Christmas Tree Farm, ultratop.be Taylor Swift, Billboard Single Top 40 slágerlista - Hivatalos magyar slágerlisták, slagerlistak.hu Taylor Swift - Christmas Tree Farm - hitparade.ch, swisscharts.com Official Singles Chart Top 100 | Official Charts Company, www.officialcharts.com (באנגלית) Official Scottish Singles Sales Chart Top 100 | Official Charts Company, www.officialcharts.com (באנגלית) IRMA - Irish Charts, www.irma.ie Rolling Stone, Rolling Stone (באנגלית אמריקאית) ARC 100 - datum: 6. siječnja 2020. :: Hrvatski radio, radio.hrt.hr (בקרואטית) Christmas Tree Farm, נבדק ב-2021-01-17 Taylor Swift Performs 'Christmas Tree Farm' Live for the First Time at Capital FM's Jingle Bell Ball: Watch, Billboard (באנגלית) Taylor Swift Brings Holiday Cheer to Jingle Ball with "Christmas Tree Farm", iHeartRadio (באנגלית) Christmas Tree Farm (Recorded Live at the 2019 iHeartRadio Jingle Ball) - Single by Taylor Swift (באנגלית אמריקאית), נבדק ב-2021-01-17 Taylor Swift - Christmas Tree Farm, Discogs (באנגלית) Try the TIDAL Web Player, listen.tidal.com (באנגלית) BBC - Radio 2 New Music Playlist, web.archive.org, ‏2019-12-14 Christmas Tree Farm (Recorded Live at the 2019 iHeartRadio Jingle Ball) - Single by Taylor Swift (באנגלית אמריקאית), נבדק ב-2021-01-16 "Christmas Tree Farm (Old Timey Version) (Amazon Original)" Login to All Access | Breaking Radio News and Free New Music, All Access (באנגלית)